*Likumprojekts*

##### Grozījumi Publisku izklaides un svētku pasākumu drošības likumā

Izdarīt Publisku izklaides un svētku pasākumu drošības likumā (Latvijas Republikas Saeimas un Ministru Kabineta Ziņotājs, 2005, 14.nr.; 2008, 16.nr.; 2009, 10.nr.; Latvijas Vēstnesis, 2013, 129.nr.) šādus grozījumus:

1. Papildināt 1.pantu ar 1.2 punktu šādā redakcijā:

„12) ilglaicīgs vai vairākkārtīgs pasākums – publisks pasākums, kas ilgst noteiktu laika periodu gadā, vai tāds saturiski identisks pasākums, kas gada laikā kopš iesnieguma iesniegšanas brīža atkārtojas vismaz divas reizes.”

1. 5.panta pirmajā daļā:

aizstāt pirmajā teikumā skaitli „15” ar skaitli „10”;

papildināt pirmo teikumu pēc vārda „dienas” ar vārdiem „un ne ātrāk kā 60 dienas pirms”;

papildināt ar ceturto teikumu šādā redakcijā:

„Ja pasākumā tiek paredzēts izmantot pirotehniskos izstrādājumus, pasākuma organizators iesnieguma kopiju nosūta arī attiecīgajai Valsts ugunsdzēsības un glābšanas dienesta reģiona daļai.”

1. Papildināt 6.panta otro daļu ar 2.1 punktu šādā redakcijā:

„21) pasākuma norises grafiku, ja pasākums ir ilglaicīgs vai vairākkārtīgs, un par izmaiņām tajā 10 dienu laikā informē pašvaldību;”

1. 7.panta otrajā daļā:

papildināt otro teikumu pēc vārdiem „rīkots pierobežas joslā” ar vārdiem „kā arī Valsts ugunsdzēsības un glābšanas dienesta pārstāvjus, ja pasākumā tiek paredzēts izmantot pirotehniskos izstrādājumus.”

1. Izteikt 7.panta sesto daļu šādā redakcijā:

„(6) Ja pašvaldība pieņem lēmumu par atļaujas izsniegšanu publiska pasākuma rīkošanai, pasākuma organizators šajā likumā paredzētajos gadījumos apdrošina savu civiltiesisko atbildību. Atļauju publiska pasākuma rīkošanai pašvaldība izsniedz pēc tam, kad pieņemts labvēlīgs lēmums un šā pasākuma organizators ir iesniedzis savas civiltiesiskās apdrošināšanas faktu apliecinošu dokumentu kopijas, uzrādot oriģinālus. Civiltiesiskās apdrošināšanas faktu apliecinošu dokumentu kopijas pasākuma organizators iesniedz ne vēlāk kā divas darba dienas pirms plānotā publiskā pasākuma norises sākuma. Ja šajā likumā paredzētajos gadījumos publiskam pasākumam ir nepieciešama civiltiesiskā apdrošināšana un pasākuma organizators noteiktajā termiņā neiesniedz civiltiesiskās apdrošināšanas faktu apliecinošu dokumentu kopijas, pašvaldība neizsniedz atļauju attiecīgā pasākuma rīkošanai.”

1. 8.panta pirmajā daļā:

papildināt pirmo teikumu pēc vārdiem „laikā rīkot vienreizēju” ar vārdiem „ilglaicīgu vai vairākkārtīgu”;

papildināt ar otro teikumu šādā redakcijā:

„Pašvaldība atļauju ilglaicīgu un vairākkārtīgu pasākumu rīkošanai izsniedz ne ilgāk kā uz vienu gadu.”

1. Papildināt 8.pantu ar piekto daļu šādā redakcijā:

„(5) Pašvaldībai ir tiesības anulēt atļauju, kas izsniegta ilglaicīgam vai vairākkārtīgam pasākumam, ja tā norises grafikā konstatētas tādas izmaiņas, kas var ietekmēt publiska pasākuma netraucētu un drošu norisi.”

1. Papildināt 10.panta otrās daļas 8.punktu ar jaunu otro teikumu šādā redakcijā:

 „Civiltiesiskās apdrošināšanas līgums jānoslēdz, ja plānotais pasākuma apmeklētāju un dalībnieku skaits ir virs 100, pasākuma laikā plānots izmantot paaugstinātas bīstamības iekārtas vai pirotehniskos izstrādājumus, pasākuma laikā tiek izmantota atklāta uguns, pasākumā piedalās dzīvnieki, pasākuma norises vieta ir pie vai uz ūdens, pasākuma norises vieta ir gaisā.”

Likums stājas spēkā 2015.gada 1.janvārī

Iesniedzējs:

vides aizsardzības un

reģionālās attīstības ministrs R.Naudiņš

Vīza:

valsts sekretārs G.Puķītis

06.06.2014. 15:06

E.Spruksts

66016768, Edgars.Spruksts@varam.gov.lv